יהוד-מונוסון: מחלקת משאבי קהילה מסכמת שנה מוצלחת - אונו News
דף הבית / חדשות חמות / יהוד-מונוסון: מחלקת משאבי קהילה מסכמת שנה מוצלחת
צוות משאבי הקהילה של יהוד מונוסון הציג בשבוע שעבר את סיכום שנת 2018 בפני ראש העיר, יעלה מקליס.
news-ono 15 ינואר 2019 11:03 חדשות חמות, חדשות יהוד מונסון, מקומי השאר תגובה
אנשי מחלקת הקהילה ביהוד עמלו השנה על מאות פעילויות. ביניהן ניתן למצוא את מרכז הקישור והדיאלוג הקהילתי שהקימה המחלקה בעיר יחד עם הרשתות העירוניות למאבק באלימות, סמים ואלכוהול.
מטרת המרכז שהושק לפני כשנה וחצי הוא יישוב סכסוכים בין אדם לרעהו ולמען קידום השיח המכבד ברבדים השונים של החיים. בשנה החולפת הגיעו למרכז שמופעל ע"י עשרה מתנדבים מגשרים קהילתיים מוסמכים, 70 מקרי גישור מתוכן 90% בנושא סכסוכי שכנים.
בנוסף, הקימה השנה מחלקת משאבי קהילה בעירייה בסיס למרחב נשי הוליסטי תמיכתי במסגרתו התקיימה קבוצת תמיכה בה לקחו חלק 16 נשים בעיר שעברו תהליך של שנה בליווי מנחה מקצועית ורכשו כלים להתמודדות עם מצבי חיים שונים, הוקמה קבוצה לנשים במצבי משבר, קבוצות נשים של אזרחיות וותיקות, מפגשי אימהות, פעילויות יוגה ועוד שלל קבוצות בתחומים שונים. במהלך השנה קיימה המחלקה עשרות אירועים עירוניים, בין היתר: מפגשי משפחות לילדים עם צרכים מיוחדים ביום העצמאות ובשבועות. עוד הפיקה המחלקה את חודש המאבק באלימות כלפי נשים ועוד שלל אירועים לרווחת הקהילה העירונית ביהוד-מונוסון.
ראש העיר יהוד-מונוסון יעלה מקליס בירכה את צוות משאבי קהילה של העירייה ואמרה: "תודה מיוחדת לכל צוות משאבי קהילה בניהולה של מאיה פלג השייך לאגף לשירותים חברתיים בניהולה של מיכל קדש, שעובד לילות כימים מתוך תחושת שליחות עמוקה ואמיתית לשפור החיים בעיר והשירות לתושב. אני גאה בכם ומברכת את העשייה הענפה של אנשי המחלקה בעירייה ובטוחה שזוהי רק תחילת הדרך. ישר כוח!"
עיריית יהוד מונוסון 2019-01-15